# **Proiectul DECIZIEI ETAPEI DE ÎNCADRARE**

Nr............/...........................

Ca urmare a solicitării de emitere a acordului de mediu adresate deADMINISTRAȚIA REZERVAȚIEI BIOSFEREI DELTA DUNĂRII TULCEA, cu sediul localitatea Tulcea str. Portului, nr.34 A, județul Tulcea, CP 820243 ; OP 3, înregistrată la APM Tulcea cu nr. 12464/11.11.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de 20.12.2016, că proiectul **„**Lucrări de decolmatare a canalelor, japșelor și gârlelor în scopul asigurării accesului la comunitățile locale și a alimentării complexelor din Delta Dunării Județul Tulcea **”,** propus a se realiza in extravilanul comunelor C.A. Rosetti, Chilia Veche, Crișan, Jurilovca, Murighiol, Pardina, Sf. Gheorghe si UAT Sulina, județul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata Rezervația Biosferei Delta Dunării, ROSCI0065 Delta Dunării și ROSPA0031 Delta Dunării şi Complexul Razim-Sinoie.

- proiectul propus nu are impact negativ asupra speciilor şi habitatelor din RBDD. Integritatea ariilor naturale protejate de interes comunitar ROSCI0065 Delta Dunarii si ROSPA0031 Delta Dunarii si Complexul Razim-Sinoe nu este afectata, deoarece :

1. nu se reduce suprafața habitatelor și/sau numărul exemplarelor speciilor de interes comunitar;

2. nu se fragmentează habitatele de interes comunitar;

3. nu are impact negativ asupra factorilor care determină menținerea stării favorabile de conservare a ariilor naturale protejate de interes comunitar;

4. nu se produc modificări ale dinamicii relațiilor care definesc structura și/sau funcția ariilor naturale protejate de interes comunitar.

-proiectul propus are legatura si este necesar pentru managementul conservarii ariilor naturale protejate de interes comunitar, iar implementarea acestuia nu va avea un impact semnificativ asupra speciilor și habitatelor pentru care au fost desemnate cele doua arii protejate de interes comunitar.

- din punct de vedere funcțional se încadrează în zona economică unde sunt permise a se desfășura activități de valorificare a resurselor naturale vegetale şi de pescuit, practicare de turism ecologic şi activități economice în limitele impuse de statutul Rezervaţiei Biosferei Delta Dunării.

- amplasamentul se află în extravilanul comunelor C.A. Rosetti, Chilia Veche, Crișan, Jurilovca, Murighiol, Pardina, Sf. Gheorghe si UAT Sulina, județul Tulcea, canalele propuse pentru decolmatare - beneficiarul a obținut Avizul Administrației Rezervației Biosferei Delta Dunării cu nr.89/03.11.2016;

Având în vedere situația deosebit de critică creată de seceta prelungită din anul 2015, determinată de cantitățile foarte mici de precipitații din acea perioadă a anului, coroborat şi cu temperaturile ridicate din ultimele luni (iunie, iulie, august 2015), s-a creat un regim de circulație a apelor foarte slab pe teritoriul Rezervaţiei Biosferei Delta Dunării, care a condus la deteriorarea stării ecologice a ecosistemelor acvatice, imposibilitatea evadării faunei piscicole din lacurile cu volum de apă redus în canalele şi brațele cu adâncime mare, accelerarea fenomenului de eutrofizare prin stoparea surselor de îmbogățire a apei cu nutrienţi. O serie de canale şi gârle pescărești care fac legătura cu complexele lacustre, au ajuns la niveluri foarte scăzute, în unele locuri chiar sub 0,20 m.

Comitetul Județean pentru Situații de Urgență Tulcea, pe baza proceselor verbale şi a sesizărilor primăriilor cu privire la impactul temperaturilor ridicate asupra vieții acvatice în condiţiile unui regim hidrologic deficitar, a emis Hotărârea nr. 13 / 11. 08. 2015 cu privire la necesitatea executării în regim de urgență a lucrării de reprofilare a secțiunii canalelor şi gârlelor principale din Delta Dunării.

Problemele identificate şi soluțiile lor propuse în principalele complexe acvatice naturale ale Deltei Dunării au fost prioritizate astfel: în primul rând în scopul asigurării accesului la comunitățile locale şi în al doilea pentru alimentarea complexelor acvatice şi vor contribui la asigurarea în bune condiţii a activităţilor economice specifice din R.B.D.D. – pescuit, agricultură, transport de apă, turism, etc. Prioritate au canalele prevăzute în lista anexă la HG 694 / 26. 08. 2015.

Consiliul Județean Tulcea a emis Autorizația de construire provizorie nr. 18/11092/30.10.2015 pentru executarea acestor lucrări, în conformitate cu prevederile art. 7, alin. (16 ) din Legea 50/1991 privind autorizarea executării lucrărilor de construcţii.

**Localizarea proiectului :**

- amplasamentul se află în extravilanul comunelor C.A. Rosetti, Chilia Veche, Crișan, Jurilovca, Murighiol, Pardina, Sf. Gheorghe si UAT Sulina, județul Tulcea, astfel:

**UAT comuna C.A. ROSETTI**

Canal Letea - T31, Hc313/1, Hc291/1, Canal Magearu - T26, Hc291,

Canal Sfiștofca-Cardon - T40, Hc384, Canal Sidor - T9, Hc80;

**UAT comuna CHILIA VECHE**

Canal Sidor - T140,Hc1058;

**UAT comuna CRISAN**

Canal Lung (intersecție cu Canal Crișan si intrarea in Lac Obretinul Mic)- T58, Hc407,

Canal Rădăcinos intrarea în Lac Rădăcinos - T1, Hc2, Hb4,

Canal de legatura Lac Puiu-Lac Rosu + intrarea in Lac Roșu - T29, Hc270, T30, Hb275,

Canal Crișan-Caraorman - T78, Hc592,

Canal de la marginea estica a localității Crișan spre Lac Bondar - T49, Hc356/1,

Canal de legătura din Lac Iacub spre Localitatea Crișan – T49, Hc356/2,

Intrarea Lac Iacub dinspre Canal Crișan-Caraorman - T61, Hc369;

**UAT comuna JURILOVCA**

Canal de acces din Lac Razim spre cherhanalele de la Jurilovca si Lunca - T60, Hc462/2 ,

Canal de acces din lac Razim spre miniport Jurilovca - T60, Hc457;

**UAT comuna MURIGHIOL**

Canal de acces din Dunăre în bazinul unde se afla cherhanalele de la Murighiol - T52, Hc373;

**UAT comuna PARDINA**

Canal acces ecluza Pardina - T22, Hc308/1, Canal Stipoc - T24, Hc332,

**UAT comuna SFANTU GHEORGHE**

Canal de legătura Lac Tătaru- Canal de Centura - T11, Hb56, Hb57, Hs65,

Canal de legătura Lac Roșuleț- Canal Centura , zona Ponton Hidroconstrucția – T11, Hc60,

Canal Cruhlic - T18, Hc298;

**UAT comuna SULINA**

Canal de legătura dintre Lac Vătafu- Lac Lumina, T23, Hc187, T24, Hb191,

Canal de legătura Lac Puiuleț – lac Lumina - T27, Hc256, T24, Hb191 ;

Amplasamentul canalelor precizate mai sus prevăzute a se decolmata în această etapă, conform Legii 18/1991 privind fondul funciar şi a Legii 136/2011 privind modificarea şi completarea Legii nr. 82/1993 privind constituirea RBDD, face parte din domeniul public de interes naţional aflat în administrarea ARBDD Tulcea.

Din punct de vedere al încadrării în zone funcționale RBDD, canalele propuse pentru decolmatare se încadrează în zona economică unde sunt permise a se desfășura activități de valorificare a resurselor naturale vegetale şi de pescuit, practicare de turism ecologic şi activităţi economice în limitele impuse de statutul Rezervaţiei Biosferei Delta Dunării.

**Caracteristicile proiectului :**

Proiectul prevede lucrări de decolmatare

Lucrările de reconstrucție ecologică pentru fiecare canal constau din următoarele acțiuni:

Investiția propune lucrări de dragare terasamente pentru decolmatarea canalelor prezentate in tabelele de mai jos:

*Tabel nr. 1*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  | |  | **Valori măsurate** | | | | | | | |
|  | **District** | | **Localizare** | **Lumgime**  **ml** | | **Latime**  **ml** | | **Cota fund canal**  **mr MNS** | **Volume de dragaj mc** | | |
| 1 | Crisan | | Cnl. Caraorman confluenta brat Sulina | 513 | | 30 | | ─ 2.00 | 13510 | | |
| 2 | Jurilovca | | Cnl. 1 din stanga cherhanalei legatura cu miniport | 580 | | 10 | | ─ 1.00 | 2763 | | |
| 3 | Sulina | | cnl. Sfistofca de la Popina la Cardon | 2497 | | 12 | | ─ 2.00 | 19908 | | |
| 4 | Sulina | | cnl. Magearu zona foisor | 273 | | 10 | | ─ 1.50 | 2203 | | |
| 5 | Caraorman | | cnl. Puiu-Rosu 400m si intrarea din cnl. in lacul Rosu 200 m | 697 | | 10 | | ─ 2.00 | 3736 | | |
|  |  | | **TOTAL** | **4560** | |  | |  | **42120** | | |
|  | **Tabel nr.2** | | | | | | | | | | |
|  | | **District** | **Localizare** | | **Parametri constructivi** | | | | | | |
| **Lungime**  **ml** | | **Latime**  **ml** | **Cota fund canal  mr MNS** | | **Volume de dragaj**  **mc** |
| 1 | | Crisan | Cnl. Radacinos confluenta cu lac Radacinos | | 197 | | 10 | ─ 1.50 | | 2776 |
| 2 | | Crisan | Cnl. Lung confluenta cu cnl.Caraorman | | 215 | | 10 | ─ 1.50 | | 1988 |
| 3 | | Crisan | intrarea in cnl. Lung (Crisan) si o zona aflata la jumatatea acestui cnl. | | 138 | | 10 | ─ 1.50 | | 2212 |
| 4 | | Crisan | intrare lac Iacub dinspre cnl. Caraorman | | 119 | | 10 | ─ 1.50 | | 912 |
| 5 | | Crisan | canalele de legatura (3 trei) din lac Iacub spre loc. Crisan | | 584 | | 10 | ─ 1.50 | | 6615 |
| 6 | | Crisan | Cnl. de la marginea estica a Crisanului spre mila 7 | | 604 | | 10 | ─ 1.50 | | 6684 |
| 7 | | Uzlina  - Sf.Gheorghe | Cnl. Cruhlec | | 276 | | 10 | ─ 1.00 | | 2784 |
| 8 | | Uzlina  - Sf.Gheorghe | Cnl. de acces din Dunare in bazinul unde se afla cherhanalele de la Murighiol | | 553 | | 15 | ─ 1.50 | | 8888 |
| 9 | | Tulcea | Ecluza Pardina | | 380 | | 10 | ─ 1.00 | | 4937 |
| 10 | | Tulcea | Cnl. Stipoc cnl. Eracle | | 3121 | | 10 | ─ 2.00 | | 27823 |
| 11 | | Jurilovca | Cnl. de acces din lacul Razim spre cherhanalele de la Jurilovca si Lunca | | 300 | | 10 | ─ 1.00 | | 2186 |
| 12 | | Maliuc | Cnl. Letea de la cnl. Sidor la cnl. Sondei | | 3379 | | 10 | ─ 1.00 | | 17815 |
| 13 | | Maliuc | Cnl.Sidor pana la Merheiul Mare | | 4100 | | 10 | ─ 1.00 | | 35445 |
| 14 | | Maliuc | cnl. De legatura dintre lac Vatafu si lac Lumina | | 418 | | 15 | ─ 2.00 | | 12446 |
| 15 | | Maliuc | cnl. Legatura lac Rosu -lac Tataru-cnl. De centura | | 300 | | 10 | ─ 1.50 | | 3299 |
| 16 | | Maliuc | cnl. Legatura lac Rosulet- cnl. Centura zona ponton Hidroconstructia | | 240 | | 10 | ─ 1.50 | | 2984 |
| 17 | | Caraorman | cnl. De legatura dintre lac Puiulet si lac Lumina | | 125 | | 10 | ─ 2.00 | | 2101 |
| **TOTAL** | | | | | **15.049** | |  |  | | **141.895** |

Taluzurile la execuții verticale, urmând ca în timp să se stabilizeze la 1:1 ÷ 1:1,5.

Cota fund de decolmatare prevăzută a se realiza va asigura pe lângă circulația apelor şi circulația ambarcațiunilor mici de transport, în condiția respectării vitezelor reduse, în caz contrar, eroziunea malurilor produse de valuri antrenează terasamentele şi conduce la colmatarea rapidă a canalelor. Accesul utilajelor de decolmatare se va efectua naval.

În cadrul procesului tehnologic de decolmatare și de pregătire a amplasamentului pentru lucrările propuse se vor realiza :

* cosirea vegetaţiei dure de pe amplasamentul lucrărilor și tăierea in scaun a sălciilor și lăstărișului existent cu îndepărtarea materialelor rezultate din zona de lucru ;
* depunerea terasamentelor pe malurile canalului pentru realizarea delulețelor de reținere a dragajelor ce se vor executa ulterior. Aceste delulețe se vor executa intermitent si discontinuu pe ambele maluri ale canalului cu menținerea unei berme libere de minimum 4,00 ml ;
* refularea terasamentelor in spatele delulețelor de reținere, intermitent si discontinuu pe ambele maluri si menținerea bermei libere de minimum 4,00 ml.

După finalizarea lucrărilor de decolmatare, terasamentele rămân în locurile de depozitare.

Datorită fenomenelor meteorologice, se va realiza tasarea naturală a acestor terasamente, digulețe și înierbarea naturală cu vegetație specifică zonei.

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfăşurare a lucrărilor) se vor lua de către beneficiar si antreprenorul general următoarele masuri :

Se interzice cu desăvârșire obturarea cu terasamente săpate a gârlelor şi privalurilor care se ramifică din canalele supuse lucrărilor de decolmatare.

In scopul protecției florei şi faunei specifice zonei la realizarea investiției se interzice executarea lucrărilor de terasamente în zonele şi perioadele de reproducere a ihtiofaunei; tăierea sălciilor în scaun în perioada de depunere a pontei şi cuibărit al speciilor de păsări protejate.

De asemenea, se recomandă ca tăierile în scaun şi cosirea vegetaţiei dure de pe amplasamentul lucrărilor să se execute în perioadele de repaus vegetativ.

Se recomanda in mod obligatoriu întreruperea lucrărilor de terasamente în următoarele situații deosebite :

* în perioadele de iarna, pe ingheț, în lunile decembrie, ianuarie și februarie ;
* în perioadele de inundații mari, când cota apelor va fi la Mira Tulcea peste valoarea de +3,00 mr MN Sulina (citire mira : 2,50 m).

Titularul proiectului va respecta condiţiile impuse prin Certificatul de Urbanism nr.25/3284 din 02.08.2016, emis de Consiliul Județean Tulcea.

Titularul proiectului va respecta condiţiile impuse prin Avizul Administrației Rezervației Biosferei Delta Dunării cu nr. 89/03.11.2016;

Titularul proiectului va respecta condiţiile impuse prin Avizul de Gospodărire a Apelor nr. 29 din 19.09.2016.

Se vor respecta prevederile legislației de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobata cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Întocmit: Parpală Sonia